b'\n_START_ARTICLE_\nKlavinetti\n_START_SECTION_\nKlavinetin tekniikka\n_START_PARAGRAPH_\nKuhunkin koskettimeen on kiinnitetty pieni kumivasara. Kosketinta painettaessa kumivasara koskettaa kielt\xc3\xa4. Kun kosketin vapautetaan, kielen p\xc3\xa4\xc3\xa4ss\xc3\xa4 oleva kangaspala laskeutuu kielen p\xc3\xa4\xc3\xa4lle lopettaen kielen v\xc3\xa4r\xc3\xa4htelemisen._NEWLINE_Useimmissa malleissa on kaksi \xc3\xa4\xc3\xa4nikelaa kullekin kielelle, toiset kielten yl\xc3\xa4puolella ja toiset alapuolella. Soittimessa olevan kytkimen avulla soittaja voi valita, kumpia mikrofoneja haluaa k\xc3\xa4ytt\xc3\xa4\xc3\xa4._NEWLINE_Clavinet I- ja II-malleja vaivanneet \xc3\xa4\xc3\xa4nen kierto-ongelmat poistuivat D6-mallin my\xc3\xb6t\xc3\xa4, joka julkaistiin vuonna 1971. D6-mallissa oli 15 eri filtteriasetusta, nelj\xc3\xa4 mikrofonien asetusta ja demppaustoiminto kielille.'